CELEX: 32013R0775
Language: fi
Date: 2013-08-12 00:00:00
Title: Komission täytäntöönpanoasetus (EU) N:o 775/2013, annettu 12 päivänä elokuuta 2013 , Enterococcus faecium DSM 7134 -valmisteen hyväksymisestä kananuorikkojen ja muiden kuin munintaa varten pidettävien toissijaisten siipikarjalajien rehun lisäaineena (hyväksynnän haltija Lactosan GmbH & Co KG)  ETA:n kannalta merkityksellinen teksti

13.8.2013   
            
            
               FI
            
            
               Euroopan unionin virallinen lehti
            
            
               L 217/32
            
         KOMISSION TÄYTÄNTÖÖNPANOASETUS (EU) N:o 775/2013,
   annettu 12 päivänä elokuuta 2013,
   
      Enterococcus faecium DSM 7134 -valmisteen hyväksymisestä kananuorikkojen ja muiden kuin munintaa varten pidettävien toissijaisten siipikarjalajien rehun lisäaineena (hyväksynnän haltija Lactosan GmbH & Co KG)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               
                  Enterococcus faecium DSM 7134 -valmisteen uuden käyttötavan hyväksymistä varten on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Enterococcus faecium DSM 7134 -valmisteen uutta käyttötapaa kananuorikkojen ja muiden kuin munintaa varten pidettävien toissijaisten siipikarjalajien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Kyseisen Enterococcus faecium DSM 7134 -valmisteen käyttö hyväksyttiin kymmeneksi vuodeksi porsaiden ja lihasikojen rehun lisäaineena komission asetuksella (EY) N:o 538/2007 (2), emakkojen rehun lisäaineena komission asetuksella (EY) N:o 1521/2007 (3) ja broilerien rehun lisäaineena komission asetuksella (EU) N:o 998/2010 (4).
            
         
               (5)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 12 päivänä maaliskuuta 2013 antamassaan lausunnossa (5), että Enterococcus faecium DSM 7134 -valmisteella ei ehdotettujen käyttöedellytysten mukaisesti käytettynä ole haitallisia vaikutuksia eläinten tai ihmisten terveyteen eikä ympäristöön ja että koska sen mahdollisuudet parantaa eläintuotannollisia parametreja on jo osoitettu broilereilla, tämä johtopäätös voidaan laajentaa koskemaan kananuorikkoja ja ekstrapoloida muihin kuin munintaa varten pidettäviin toissijaisiin siipikarjalajeihin. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (6)
            
            
               
                  Enterococcus faecium DSM 7134 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen kyseisen valmisteen käyttö olisi hyväksyttävä tämän asetuksen liitteessä esitetyn mukaisesti.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva, liitteessä kuvattu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä elokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EUVL L 128, 16.5.2007, s. 16.
   
      (3)  EUVL L 335, 20.12.2007, s. 24.
   
      (4)  EUVL L 290, 6.11.2010, s. 22.
   
      (5)  EFSA Journal 2013; 11(4):3167.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  PMY/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet
                  
               
            
                  4b1841
               
               
                  Lactosan GmbH & Co KG
               
               
                  
                     Enterococcus faecium DSM 7134
               
               
                  
                               
                           
                           
                              
                                 Lisäaineen koostumus
                              
                              
                                 Enterococcus faecium DSM 7134 -valmiste, joka sisältää vähintään:
                              
                                           
                                       
                                       
                                          Jauhe: 1 × 1010 PMY/g lisäainetta
                                       
                                    
                                           
                                       
                                       
                                          Rakeet (mikrokapseloidut): 1 × 1010 PMY/g lisäainetta
                                       
                                    
                        
                               
                           
                           
                              
                                 Tehoaineen ominaispiirteiden kuvaus
                              
                              
                                 Enterococcus faecium DSM 7134:n elinkykyisiä soluja
                           
                        
                               
                           
                           
                              
                                 Analyysimenetelmä
                                  (1)
                              
                              
                                           
                                       
                                       
                                          Lukumäärän määrittäminen: pintaviljelymenetelmä sappi-eskuliini-atsidiagarilla (EN 15788)
                                       
                                    
                                           
                                       
                                       
                                          Tunnistaminen: pulssikenttäelektroforeesi-genotyypitys (PFGE).
                                       
                                    
                        
               
                  Kananuorikot
                  Toissijaiset siipikarjalajit (muut kuin munintaa varten pidettävät)
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa.
                           
                        
                              2.
                           
                           
                              Käyttö sallittu seuraavia sallittuja kokkidiostaatteja sisältävässä rehussa: diklatsuriili, halofuginonihydrobromidi, robenidiinihydrokloridi, dekokinaatti, lasalosidinatrium A, maduramisiiniammonium tai monensiininatrium, sillä edellytyksellä, että kyseinen kokkidiostaatti on sallittu asianomaisen lajin osalta.
                           
                        
                              3.
                           
                           
                              Turvallisuus: käsittelyn aikana on suositeltavaa käyttää hengityssuojaa sekä käsineitä.
                           
                        
               
                  2. syyskuuta 2023
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta Euroopan unionin vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx